CELEX: 22008D0088
Language: mt
Date: 2008-07-04 00:00:00
Title: Deċiżjoni tal-Kumitat Konġunt taż-ŻEE Nru 88/2008 ta' l- 4 ta' Lulju 2008 li temenda l-Anness XIX (Protezzjoni tal-Konsumatur) għall-Ftehim ŻEE

23.10.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 280/25
               
            DEĊIŻJONI TAL-KUMITAT KONĠUNT TAŻ-ŻEE
      Nru 88/2008
      ta' l-4 ta' Lulju 2008
      li temenda l-Anness XIX (Protezzjoni tal-Konsumatur) għall-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XIX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 93/2006 tas-7 ta' Lulju 2006 (1).
               
            
                  (2)
               
               
                  Id-Deċiżjoni tal-Kummissjoni 2007/76/KE tat-22 ta' Diċembru 2006 li timplimenta r-Regolament (KE) Nru 2006/2004 tal-Parlament Ewropew u tal-Kunsill dwar kooperazzjoni bejn l-awtoritajiet nazzjonali responsabbli għall-infurzar tal-protezzjoni tal-liġijiet tal-konsumatur fir-rigward tal-assistenza reċiproka (2) għandha tkun inkorporata fil-Ftehim.
               
            
                  (3)
               
               
                  Id-Deċiżjoni tal-Kummissjoni 2008/282/KE tas-17 ta' Marzu 2008 li temenda d-Deċiżjoni 2007/76/KE li timplimenta r-Regolament (KE) Nru 2006/2004 tal-Parlament Ewropew u tal-Kunsill dwar kooperazzjoni bejn l-awtoritajiet nazzjonali responsabbli għall-infurzar tal-protezzjoni tal-liġijiet tal-konsumatur fir-rigward tal-assistenza reċiproka (3) għandha tkun inkorporata fil-Ftehim.
               
            IDDEĊIEDA KIF ĠEJ:
      Artikolu 1
      Il-punt li ġej għandu jiddaħħal wara l-punt 7f (ir-Regolament (KE) Nru 2006/2004 tal-Parlament Ewropew u tal-Kunsill) tal-Anness XIX għall-Ftehim:
      
                  “7fa.
               
               
                  
                     32007 D 0076: Id-Deċiżjoni tal-Kummissjoni 2007/76/KE tat-22 ta' Diċembru 2006 li timplimenta r-Regolament (KE) Nru 2006/2004 tal-Parlament Ewropew u tal-Kunsill dwar kooperazzjoni bejn l-awtoritajiet nazzjonali responsabbli għall-infurzar tal-protezzjoni tal-liġijiet tal-konsumatur fir-rigward tal-assistenza reċiproka (ĠU L 32, 6.2.2007, p. 192), kif emendata bi:
                  
                              —
                           
                           
                              
                                 32008 D 0282: Ir-Regolament tal-Kummissjoni 2008/282/KE tas-17 ta' Marzu 2008 (ĠU L 89, 1.4.2008, p. 26).”
                           
                        
            Artikolu 2
      It-testi tad-Deċiżjonijiet 2007/76/KE u 2008/282/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fil-5 ta' Lulju 2008, sakemm ikunu ġew magħmula n-notifiki kollha taħt l-Artikolu 103(1) tal-Ftehim għall-Kumitat Konġunt taż-ŻEE (*).
      Artikolu 4.
      Din id-Deċiżjoni għandha tkun ippubblikata fis-Sezzjoni ŻEE u fis-Suppliment ŻEE ta' Il-Ġurnal Uffiċjali tal-Unjoni Ewropea.
      
         Magħmula fi Brussell, 4 ta’ Lulju 2008
         
            
               Għall-Kumitat Konġunt taż-ŻEE
            
            
               Il-President
            
            H. S. H. Prinz Nikolaus von LIECHTENSTEIN
         
      
      
         (1)  ĠU L 289, 19.10.2006, p. 34.
      
         (2)  ĠU L 32, 6.2.2007, p. 192.
      
         (3)  ĠU L 89, 1.4.2008, p. 26.
      
         (*)  M'huma indikati l-ebda rekwiżiti kostituzzjonali.